‘એનીવ્હેર, એની ટાઈમ…. હું નહીં આવું તો તું ફેરા કઈ રીતે ફરશે, બોલ?’ માધવીની આંખો એટલું બોલતાં તો છલકાઈ રહી. બે સખીઓ વચ્ચે મતભેદ કરાવનાર રાજા ઘડીક માટે વિસરાઈ ગયો ને ફરી બંને વચ્ચે મનમેળ થઇ ગયો હોય તેમ ભેટીને ક્યાંય સુધી રડતી રહી પણ એક વાત તો નક્કી હતી, બાને સખીઓ વચ્ચે એક કદીય ન ભરી શકાય તેવી બારીક તિરાડ સર્જાઈ ચૂકી હતી અને એ હવે વિસ્તરતી જવાની હતી. સમય, સંજોગ અને બાકી હોય તેમ ઇન્ડિયા ને કેનેડા વચ્ચેનું અંતર આ સખીપણા ક્યાં સુધી ટકવા દેવાના હતા?